Катедра за германистику

**Информације о предмету *Стручна пракса у васпитно-образовној установи 2***

*Стручна пракса у васпитно-образовној установи 2* реализује се у школама са којима Филолошко-уметнички факултет има потписан Уговор о сарадњи. Студенти се током праксе активно укључују у наставни процес под менторством предметног наставника. Планиране активности подразумевају редовно похађање наставе, активан рад са ученицима и ментором, упознавање са наставним плановима, програмима и школском документацијом. Током стручне праксе студенти воде Дневник стручне праксе и попуњавају образац за посматрање и вредновање школског часа.

Након завршене стручне праксе студенти на округлом столу размењују стечена искуства, представљају примере добре праксе и износе предлоге за унапређење организације и реализације наставе. Посебна пажња посвећује се анализи уочених педагошких ситуација, што доприноси развоју наставничких компетенција.

За све додатне информације студенти се могу обратити руководиоцу стручне праксе.

Доц. др Марија Нијемчевић Перовић

Руководилац стручне праксе у васпитно-образовној установи 2

marija.nijemcevic@filum.kg.ac.rs